
A hazai barnamezős beruházások társadalomföldrajzi hatásai

A múlt század végén zajló indusztrializáció, majd dezindusztrializáció következtében megnövekedett az elhagyott, kihasználatlanná vált területek száma, szűntek meg munkahelyek, amelyek növelték a barnamezős területeket. Ezen barnamezők rehabilitációja az elmúlt években kezdett előtérbe kerülni a zöldmezős beruházásokkal szemben, hiszen a területek megújításán túl gazdasági előnyökkel is járnak, javulnak az életkörülmények, munkahelyek jöhetnek létre. A belső migrációra vonatkozóan hazánkban már az 1960-as évektől kezdve fellelhetőek adatok, mind a mennyiségét tekintve mind pedig a vándorlások irányára vonatkozóan. Földrajzi szempontból tekintve leginkább a vidékekről a városokba, azok agglomerációjába, illetve a keletről nyugatra történő vándorlás a jellemző. Ez utóbbi az Európai Unióhoz való csatlakozással a nyugati országok felé történő nyitással növelte ez irányú mozgások számát. A vándorlások legfőbb motivációja a jobb életkörülmények, jövedelmi és munkahelyi szempontok.
Kutatásomban a barnamezők és a népességvándorlás közötti összefüggéseket igyekszem felderíteni, 2002 és 2021 között rendelkezésre álló adatok felhasználásával, hogy a barnamezős beruházások és fejlesztések milyen társadalmi hatásokkal járnak, ezek következtében csökkent-e az elvándorlások száma a fejlesztésben részesült területeken. Az elemzés elvégzése különböző statisztikai módszerekkel valósul meg, leginkább a megoszlási viszonyszámokra és korreláció számításra támaszkodva. A vizsgálattal igazolhatóvá vált, hogy a barnamezők rehabilitációja pozitívan hat az elvándorlásokra, részben elmondható ez a jövedelemváltozásokról is, valamint, hogy az indusztrializáció és a népesség vándorlása között szoros kapcsolat igazolást nyert.



